Kamu bisa jelasin ke aku soal Frans Seda dalam bahasa jawa?

Franciscus Xaverius Séda () inggih punika salah satunggalipun pulitikus, mantri, tokoh gréja, pengamat pulitik, lan pengusaha Indonésia. Sasampunipun tamat SD ing Flores 1940, panjenenganipun tindak dhateng Munthilan, Jawa Tengah. Sinambi sekolah ing SMP, panjenenganipun nyambut damel dados tukang suket, tukang ngadhuk panganan, lan pamerah susu ing satunggalipun paternakan ing èrèng-èrèngipun redi Merapi. Panjenenganipun ugi naté dados loper susu lan tukang tagih rékening.

Lulusan saking Katholieke Economische Hogeschool ing Tilburg, Walanda, punika ijrah dhateng Jakarta kanggé nyambut damel wiraswasta. Salajengipun Frans Séda aktif ing pulitik minangka Ketua Umum DPP Parté Katulik ngantos dados anggota MPRS lan DPR-GR. Wonten ing papréntahan, Frans Séda naté njabat dados Mantri Perkebunan wonten ing Kabinèt Kerja IV (1963-1964), Mantri Kauangan Kabinèt Ampera I lan II (1966-1968), sarta Mantri Perhubungan lan Pariwisata Kabinèt Pembangunan I (1968-1973).

Sasampunipun boten njabat dados mantri, Frans Séda njabat dados utusan ageng Indonésia ing Brussel, kanggé Bèlgi lan Luxembourg lan ngrangkep dados kepala pawakilan Indonésia kanggé Masarakat Ékonomi Éropah (MEE). Sasampunipun kondur dhateng Indonésia, panjenenganipun dados anggota Dhéwan Pertimbangan Agung (DPA) wiwit taun 1976.